In nomine sancte et individue Trinitatis, ego Leotgarda comitissa, notum esse omnimodis cupio tam presentibus quam futuris, et omnibus circumquaque longe vel prope manentibus, qualiter ob remedium anime mee, ac filii mei Rogerii, et ob abolitionem immanium criminum meorum et omnium antecessorum meorum, et propter adipiscenda premia eterne salutis, concedo loco Sancti Michaelis archangeli sito ante oppidum Tornodorense, cum consensu fidelium heredum meorum modo ad presens, mansum unum, et post obitum meum, totum ad integrum quidquid habere videor, id est in silvis, pratis, molinis, aquis, et terram arabilem in villa que Jassant dicitur. Si quis autem, quod nec fieri credimus, contra hanc firmitatem meam ausus fuerit irrogare calumpniam, omnes episcopi Lingonensis civitatis eum dicent, insuper et trecentas auri libras persolvere cogatur. Et ut hec carta inviolabilem obtineat firmitatem, manibus meis et manibus heredum meorum corroborata sit, Bruno episcopus hanc cartam fieri jussit et firmare rogavit ad istos homines qui sequuntur: Rogerius comes signavit: Richardus sig.; Rainardus comes sign.; Alberic sig.; Erembertus vicecomes sig.; Milo signavit; Lambertus prepositus sig.; Leobertus presbiter sign.; Waldricus presbiter sig.